stanford-oval/wikipedia huggingface dataset:
קוקטייל חנקן נוזלי

| --- | --- |

הכנת קוקטייל חנקן נוזלי
 נתונים
 מרכיבים:  חנקן נוזלי
 אופן ההכנה:  הקפאת כוס   הקפאת מרכיבים   טפטוף
 הערות:  אזהרת בריאות
קוקטייל חנקן נוזלי הוא קוקטייל המכיל חנקן נוזלי. קוקטיילים אלו שנויים במחלוקת מכיוון שטמפרטורת הניזול של החנקן הנוזלי היא 195.65°C- ובליעתו עלולה להיות קטלנית. עם זאת, חנקן נוזלי אינו חומר בפיקוח.
השימוש בחנקן נוזלי בתחום המזון מוזכר כבר בשנת 1980 בספר מתכונים שנקרא "קרח מהודר" ונכתב על ידי אגנס מרשל, אך הפך לפופולרי בשנים האחרונות במטבח המולקולרי לצורכי הכנת קינוחים קפואים כגון גלידה ומקצפת ליד שולחן הסועדים.
בקוקטיילים משתמשים בחנקן הנוזלי כדי להקפיא את הכוס של הקוקטייל, את מרכיביו, כדי ליצור אפקט של עשן או אפקט של בעבוע.
בגלל הטמפרטורה הנמוכה של החנקן הנוזלי, הוא עלול לגרום לנזק רב לגוף האדם ולרקמות בפה ובמערכת העיכול, בעיקר לכוויית קור. חנקן נוזלי רותח בטמפרטורת נמוכות מאלה של הגוף ויגדיל את נפחו מאות מונים בסביבת הגוף, תופעה זו כשלעצמה מהווה סכנת מוות משמעותית מפגיעה בלתי הפיכה ברקמות שלא ישאו בלחץ הרב.
התקרית בלנקסטר

הנזקים שטמונים בשתיית קוקטיילי חנקן נוזלי זכו לפרסום בגלל תקרית שהתרחשה באנגליה. ב-4 באוקטובר 2012 נערה כבת 18 אושפזה בבית החולים בעקבות כאבי בטן חזקים וקוצר נשימה לאחר ששתתה קוקטייל חנקן נוזלי במסיבת יום ההולדת שלה בבר בלנקסטר. הצוות הרפואי ביצע בה גסטרקטומיה שבמהלכו קטעו את קיבתה כדי להציל את חייה.
ראו גם

קוקטיילי שלהבת
קונאן (עיר)

קונאן (ביפנית: 江南市) היא עיר הממוקמת במחוז אאיצ'י, יפן.
היסטוריה

קונאן הייתה ממוקמת במחוז אואורי העתיק, אשר נשלט על ידי שוגונות טוקוגאווה בתקופת אדו. בראשית תקופת מייג'י, לאחר הקמה של מערכת עיריות מודרנית, מקבץ של כפרים התקבץ באזור. ב-26 בנובמבר 1894, הכפרים באזור התמזגו לעיירה הוטיי וב-1 ביוני 1954, הוטיי, ושלוש העיירות הסמוכות אליה (קוצ'נו, מיאטה וקוסאי) התמזגו לעיר קונאן.
גאוגרפיה

העיר קונאן ממוקמת על הגדה הדרומית של נהר קיסו. העיר ממוקמת כ-20 קילומטרים ממטרופולין נגויה.
כלכלה

קונאן היא מרכז סחר והשקעה של מספר חברות יפניות גדולות, דוגמת טויוטה ומיצובישי.
חינוך

בעיר פועלים עשרה בתי ספר יסודיים ציבוריים וחמישה בתי ספר תיכוניים ציבוריים. בעיר קיימות גם חטיבת ביניים פרטית אחת ובית ספר תיכון פרטי אחד. בנוסף, בעיר פועלת מכללה אקדמאית אחת, "אאיצ'י".
הערות שוליים

↑  Kōnan population statistics
| --- | --- |
בקרת זהויות :  NLI: 987007566842405171  LCCN: n81074321  MusicBrainz: 01e96667-3626-4f87-9184-b85e59bacac7  NDL: 00288807  VIAF: 257505286   WorldCat (עם VIAF): 257505286
קורא כרטיסים

קורא כרטיסים הוא מכשיר, המשמש לקריאת מידע שנמצא בכרטיסים. לשם זה שתי משמעויות:
בראשית ימי המחשבים, עד לתחילת שנות השמונים, כאשר אמצעי קלט עיקרי היה כרטיס מנוקב, קורא כרטיסים היה מכונה שעסקה בקריאתם של כרטיסים מנוקבים. בתחילת שנות השמונים, עם המעבר מכרטיסים מנוקבים לדיסקטים, נעלמו קוראי הכרטיסים מחדרי המחשב.
בתחילת המאה ה-21 קורא כרטיסים הוא התקן אלקטרוני קטן לקריאת המידע האגור בכרטיסים חכמים או בכרטיסי זיכרון הבזק למיניהם, ולכתיבתו. קוראי הכרטיסים ביחד עם כרטיסי זיכרון משמשים כפתרון נייד לנשיאת מידע ממוחשב בנוחות. ההתקן לרוב משתמש בחיבור USB לשם חיבורו למחשב.
ראו גם

זיכרון הבזק
קווינסי אייסי

| --- | --- |

אייסי (מימין) בשנת 2012
 לידה:  6 באוקטובר 1990 (בן 33) טיילר, טקסס, ארצות הברית
 עמדה:  פאוור פורוורד
 גובה:  2.01 מטרים
 מספר:  13 
 מכללה:  אוניברסיטת ביילור
 דראפט:  בחירה מספר 37, 2012 טורונטו ראפטורס
 קבוצות כשחקן
 2012–2013 2013–2014 2014–2015 2015–2016 2016 2016–2017 2017–2018 2019 2019 2019 2019–2020 2021–2022:  טורונטו ראפטורס סקרמנטו קינגס ניו יורק ניקס סקרמנטו קינגס דאלאס מאבריקס טקסס לג'נדס ברוקלין נטס פיניקס סאנס טקסס לג'נדס שנג'ן לאופרדס מכבי תל אביב  אולימפיאקוס
 
קווינסי ג'ירום אייסי (באנגלית: Quincy Jyrome Acy; נולד ב-6 באוקטובר 1990) הוא כדורסלן עבר אמריקאי ששיחק בעמדת הפאוור פורוורד.
קריירת מכללות

לאחר סיום עונה מוצלחת בליגת התיכונים בטקסס, החל אייסי את לימודיו באוניברסיטת ביילור ממחוז ה-Big 12, שם שיחק במשך 4 עונות והעמיד ממוצעים של 12 נקודות ו-7 ריבאונדים למשחק בשתי העונות האחרונות.
קריירה מקצועית

אייסי נבחר על ידי טורונטו ראפטורס במקום ה-37 בדראפט ה-NBA 2012, שם מיעט לקבל דקות משחק ולאחר עונה וחצי הועבר ב-9 בדצמבר 2013 בטרייד לסקרמנטו קינגס.
לאחר סיום עונתו הראשונה במדי הקינגס, הועבר אייסי בטרייד לניו יורק ניקס לקראת עונת 2014/2015. ב-5 בינואר 2015 קבע שיאי קריירה של 19 נקודות ו-14 ריבאונדים בהפסד 83–105 נגד ממפיס גריזליס. עונה זו הייתה הטובה בקריירה של אייסי, בה פתח ב-22 משחקים.
ב-22 ביולי 2015 שב אייסי לשורותיה של סקרמנטו קינגס. בעונה זו המשיך את הצלחתו ופתח ב-29 משחקים.
ב-20 ביולי 2016 חתם אייסי עם דאלאס מאבריקס, אך שוחרר מהקבוצה אחרי 6 משחקים ב-18 בנובמבר. עשרה ימים לאחר מכן, החל לשחק בטקסס לג'נדס מליגת הפיתוח של ה-NBA, שם שיחק במשך כחודש וחצי.
ב-10 בינואר 2017 הוחתם אייסי על שני חוזים זמניים עם ברוקלין נטס, ולאחר מכן הוחתם על חוזה עד לסיום העונה.
ב-7 בינואר 2019, לאחר שהחל את עונת 2018/19 ללא חוזה באף קבוצה, הוחתם אייסי על שני חוזים זמניים עם פיניקס סאנס, לאחריהם לא קיבל חוזה לשארית העונה.
ב-15 במרץ 2019 החל לשחק לראשונה מחוץ לארצות הברית, כשחתם בשנג'ן לאופרדס מהליגה הסינית, בה שיחק משחק אחד בלבד.
ב-31 ביולי 2019 חתם אייסי לעונה אחת במכבי תל אביב, עם אופציה להארכה לעונה נוספת.
ב-3 בנובמבר 2021 חתם אייסי לעונה אחת באולימפיאקוס.
באוקטובר 2022 הכריז על פרישה ממשחק פעיל, ומונה לאחראי על פיתוח שחקנים בקבוצת טקסס לג'נדס מליגת הפיתוח של ה-NBA.
תארים

אליפויות (1): 2019/2020
גביע ווינר: 
 סגנות (1): 2019/2020
הערות שוליים

↑  אהרלה ויסברג‏, רשמית: מכבי תל אביב החתימה לעונה אחת את קווינסי אייסי, באתר וואלה, 31 ביולי 2019
↑  בגיל 32: אייסי הכריז על פרישה ויאמן ב-G ליג, באתר ONE‏, 21 באוקטובר 2022
קולין ארצ'ר

| --- | --- |
דיוקן קולין ארצ'ר, 1893 או קודם
 לידה:  22 ביולי 1832 לרוויק, נורווגיה 
 פטירה:  8 בפברואר 1921 (בגיל 88) לרוויק, נורווגיה 
 מדינה:  נורווגיה 
 פרסים והוקרה:  מפקד במסדר אולב הקדוש 
 
קולין ארצ'ר (בנורווגית: Colin Archer;‏ 22 ביולי 1832 – 8 בפברואר 1921) היה אדריכל ימי ובונה ספינות מלרוויק, נורווגיה. הוריו היגרו לנורווגיה מסקוטלנד בשנת 1825. הוא עשה לו שם בבניית ספינות חזקות, בטוחות ומאריכות ימים.
ביוגרפיה ועבודתו

לפני שהחל בקריירה של אדריכל ימי בנורווגיה, עשה תקופת-מה בקווינסלנד, אוסטרליה, עם כמה מאחיו. בעת שהותו שם, הפליג עם מטעו במעלה נהר פיצרוי, קווינסלנד, "כשזה היה כמעט, אם לא לגמרי, לא-נודע".
ארצ'ר והמספנה שלו נודעו בבניית ספינות בטוחות ובעלות משך חיים ארוך. הנודעת בספינותיו של קולין ארצ'ר הייתה הפראם, שנבנתה בהזמנת פריטיוף ננסן ולפי מפרט מדויק שלו, ושימשה את ננסן במשלחות שלו אל הקוטב הצפוני ובהמשך, את רואלד אמונדסן במשלחת הקוטב הדרומי ההיסטורית שלו, שכבשה לראשונה את הקוטב הדרומי; "פראם" שמורה עכשיו  במוזיאון פראם באוסלו. ארצ'ר תכנן גם ספינת מפרשים איתנה ל-Redningsselskapet (החברה הנורווגית להצלה וחילוץ בים), שהייתה בשימוש שנים רבות ועכשיו ידועה כ"קולין ארצ'ר"; האבטיפוס של סירת ההצלה, "קולין ארצ'ר RS1", עודנה משמשת כמוזיאון צף. כמה ספינות מקוריות אחרות השייכות לחברת החילוץ וההצלה עדיין משייטות בים, בהן
Frithjof Wiese RS40.
ארצ'ר הקדיש זמן רב לחישוב הדרך היעילה ביותר לעיצוב כלי שיט. עד היום ממשיכים מעצבי אוניות לבחון את עבודתו בבואם לעצב אוניות חדשות. לזכותו רשום עיצובן של יותר ממאתיים ספינות, בהן הפראם.
מורשת

הספינות שתוכננו על ידי ארצ'ר הותאמו במאה ה-20 להפלגות ספארי. ב-1904, בנה לסופר 
רוברט ארסקין צ'יילדרס סירה, שנקראה "אסגארד"; כיום מוצגת הסירה במוזיאון ונחשבת ליאכטה החשובה ביותר בתולדות אירלנד". בשנים הבאות השתמשו בוני ספינות אחרים בעיצוביו של ארצ'ר לבניית ספינות, שעשו להן שם בהפלגות הקפת כדור הארץ. החיקויים שנעשו משנות ה-70' ואילך בהשראת ספינות אלה עשו את סגנון העיצוב של ארצ'ר לפופולרי עד ימינו אלה.
אותות כבוד

שתי ספינות חילוץ והצלה נקראו על שם ארצ'ר: ה"קולין ארצ'ר" משנת 1893 ובהמשך סירת ההצלה "קולין ארצ'ר". חצי האי קולין ארצ'ר, האי דבון, נונאווט מנציח את שמו.
מרוץ מפרשיות על שם קולין ארצ'ר, הנקרא גם הוא על שם בונה הספינות, מתקיים פעם בשנתיים. המירוץ מתחיל בלוורסוג, הולנד, ומסתיים בלרוויק, נורווגיה. המרחק הוא בסביבות 657 קילומטרים; משך המירוץ, בכפוף למזג האוויר וסוג הספינה, הוא בדרך כלל כשלושה, ארבעה או חמישה ימים.
הערות שוליים

↑  http://www.museum.ie/en/list/asgard-studio.aspx
| --- | --- |
בקרת זהויות :  PLWABN: 9812646605305606  ADB: archer-colin-2224  BnF: cb12009992k (data)  GND: 138405484  ISNI: 0000 0000 6161 9422  KulturNav: 1bdb9e90-83a7-49e2-bd86-435a37c39dc6  LCCN: n79082010  NTA: 131774050  RERO: 02-A008944722  SNAC: w61r6xc3  SUDOC: 154714844  Trove: 1467537  VIAF: 3259149108451668780005   WorldCat (עם VIAF): 3259149108451668780005
פרס איריס

לוגו פרס איריס.
פרס איריס (באנגלית: Iris Prize), שהוקם בשנת 2007 על ידי The Festivals Company, הוא פרס קולנוע בינלאומי לסרטים להט"בים.
תחרות הפרס פתוחה לקולנוענים מכל רחבי העולם אשר נשפטים על ידי צוות של יוצרי קולנוע ואמנים בינלאומיים. הזוכה מקבל את הפרס הכספי הגבוה ביותר בעולם לסרט להט"בי - חבילה בשווי של 30,000 ליש"ט - המאפשרת לזוכה ליצור את הסרט הבא שלו. הפרס מוענק במהלך פסטיבל בן ארבעה ימים שנערך בקארדיף, ויילס, המציג תוכנית הקרנות הכוללת את הסרטים המתחרים, מספר סרטי עלילה, מושבי פאנל עם קולנוענים ועוד, ששיאה הוא טקס הענקת הפרסים.
פרס איריס הבטיח את תמיכתם של פסטיבלי קולנוע לסביות והומואים מרחבי העולם, ויצר פלטפורמה בינלאומית אחת מתוך כוונה להעלות את הפרופיל של הקולנוע ההומו-לסבי ולעזור לדור חדש של קולנוענים לפרוץ ולהצליח על הבמה הבינלאומית. כל אחד מפסטיבלי הקולנוע השותפים בוחר סרט אחד מדי שנה שישתתף בפרס איריס. הפסטיבלים השותפים כוללים את Outfest, הפסטיבל הבינלאומי לקולנוע גאה ועוד.
העיתונאי אנדרו פירס הפך ליו"ר הראשון של פרס איריס בשנת 2013.
זוכי הפסטיבל (רשימה חלקית) > סרטים

Pariah ‏(2007)
1985‏ (2018)
זוכי הפסטיבל (רשימה חלקית) > אישים

אוהד קנולר (2012) - פרס השחקן הטוב ביותר - הסיפור של יוסי
קרי פוקס (2016)
הערות שוליים

↑  "5 NEW PARTNERS FOR IRIS' 10th ANNIVERSARY - Iris Prize" (באנגלית אמריקאית). נבדק ב-2016-07-18.
↑  "Andrew Pierce Confirmed as Chair | News". www.thefestivalscompany.co.uk (באנגלית). נבדק ב-2017-05-23.
פרס איציק מאנגר ליצירה ספרותית ביידיש

| --- | --- |
 תיאור:  פרס ספרותי ליוצרים ביידיש
 מדינה:  ישראל 
 תקופת הפרס:  1968–1999 (כ־31 שנים) 
 נקרא על שם:  איציק מאנגר 
 
פרס איציק מַאנגֶר ליצירה ספרותית ביידיש (בכתיב יידי: איציק מאַנגער פּרײַז פֿאַר ליטעראַטור־שאַפֿונג אין ײִדיש) הוא פרס ספרותי ליוצרים ביידיש שנוסד ב-31 באוקטובר 1968, עוד בחייו של איציק מאנגר (חודשים ספורים לפני מותו), וחולק משנת 1969 ועד 1999.
מטרות הפרס היו:
להדגיש את מקומה ערכה וזכויותיה של היצירה ביידיש לתרבות עם ישראל.
לעודד את היוצרים בשפה זאת ולעניין את הציבור בספרות יידיש.
להביע הוקרה ליוצר איציק מאנגר, מגדולי משוררי היידיש, שבשנותיו האחרונות חי בארץ.
הפרס ניתן כמעט מדי שנה עד 1999 ביום השנה לפטירתו של מאנגר. בתחילה נקבע שבכל שנה יקבלו את הפרס שני יוצרים: אחד החי בארץ ואחד בחוץ לארץ, אך לאחר זמן קצר התחילו לתת לשלושה, ארבעה ואף חמישה יוצרים בשנה. בהמשך הרחיבו את הקריטריונים, וגם יוצרים שאינם סופרים זכו בפרס, כמו הזמרות נחמה ליפשיץ וחוה אלברשטיין, השחקנים יוסף בולוף ופסח בורשטיין וחוקרים כמו אברהם נוברשטרן, דב סדן וההיסטוריון רפאל מאהלר.
מאז שניתן לראשונה ועד היום, נחשב הפרס לחשוב ביותר בעולם ליוצרים העוסקים ביידיש במגוון תחומים.[דרוש מקור]
זוכי הפרס

1969
אהרן צייטלין
אברהם סוצקבר
1970
חיים גראדה
יעקב פרידמן
1971
קדיה מולודובסקי
יחיאל הופר
יוסף קֶרלֶר
ישראל יעקב שווארץ
1972
מלך ראוויטש
ישעיהו שפיגל
משה גרוס-צימרמן
הרץ גרוסברד
מוריס סמואל
1973
יצחק בשביס-זינגר
מרדכי צאנין
יודל מרק
מרדכי ליטווין
1974
דב סדן
רחל קורן
אברהם משה פוקס
יוסף בולוף
1975
ריזל ז'יכלינסקי
יוסף פפירניקוב
ברוך האגר
רפאל מאהלר
1976
אריה שמרי
ליזר איכנרנד
אליעזר רובינשטיין
שמעון דז'יגאן
1977
הירש אושרוביץ
יהודה אלברג
יעקב צבי שרגל
1978
אורי צבי גרינברג
עלי שכטמן
רחל פישמן
מאיר שטיקר
מרדכי שטריגלר
נחמה ליפשיץ
1979
אברהם זק
שמשון מלצר
חוה רוזנפרב
שלמה רויטמן
שלמה שנהוד
1980
משה אלטמן
יונס טורקוב
שמשון דונסקי
יצחק ינוסביץ'
נחמן רפ
צבי איזנמן
1981
מלכה חפץ-טוזמאן
בינם הלר
אברהם קרפינוביץ
ליזער ראן
אני ליטון
1982
מוטל סקציאר
שמעון קאנץ
יעקב זיפר
שלמה סוסקוביץ'
משה ולדמן
משה ברנשטיין
1983
הדסה רובין
אליהו ליפינר
חנא שמרוק
קלמן אהרון ברתיני
דוד וולפה
1984
שמואל איזבן
אליזר פודריאטשיק
רבקה בסמן בן-חיים
יוסל לרנר
אלכסנדר שפיגלבלט
1985
שמואל בונים
דב זלצר
ישראל חיים בילצקי
איצ'ה גולדברג
אברהם ליס
מנוחה ראם
1986
ש. ל. שניידרמן
אליהו שולמן
שלמה וורזוגר
מאיר חרץ
פיבל זיגלבוים
פסח בורשטיין
1991
יוסל בירשטיין
יצחק לודן
לאון לנמן
יוני פיין
1994
שלמה שוייצר
איציע מרדכי שכטר
יששכר פאטר
רפאל חוולס
הדסה קסטין
1997
הירשע דוד קץ
לב ברינסקי
אברהם נוברשטרן
תיאטרון יידישפיל
1998
חוה אלברשטיין
ינטה מאש
דן מירון
שיקל פישמן
1999
רחל ארטל
ירמיה השלס
שמואל ורסס
צבי כנר
הערות שוליים

↑  צייטלין וסוצקבר חתני הפרס ע"ש מאנגר, דבר, 26 במרץ 1969.
| --- | --- |
בקרת זהויות :  NLI: 987007309214005171 
ערך זה הוא קצרמרבנושא ספרות ובנושא יידיש. אתם מוזמנים לתרום לוויקיפדיה ו.
קווינסי הול

קווינסי הול (באנגלית: Quincy Hall; נולד ב-31 ביולי 1998) הוא אתלט אמריקאי, האלוף האולימפי (פריז 2024) וזוכה מדליית ארד באליפות העולם (בודפשט 2023) בריצת 400 מטר. אלוף עולם (בודפשט 2023) בריצת שליחים 4x400 מטר.
ביוגרפיה > 2022

במסגרת ליגת היהלום על שם פריפונטיין שנערכה ביוג'ין, אורגון, ארצות הברית ב-27 במאי 2022 הוא סיים שלישי בריצת 400 מטר משוכות בשיא אישי חדש של 48.10 שניות, אחרי אליסון דוס סנטוס מברזיל (47.23 שניות) וכליפה רוסר מארצות הברית שקבע תוצאה זהה לשלו (48.10 שניות).
ביוגרפיה > 2023 > אלוף העולם

באליפות העולם שנערכה בבודפשט, הונגריה באוגוסט 2023 זכה בשתי מדליות, זהב וארד. מדליית זהב בריצת שליחים 4x400 מטר ביחד עם ורנון נורווד, ג'סטין רובינסון וראיי בנג'מין בתוצאה של 2:57.31 דקות, לפני צרפת (2:58.45 דקות) והממלכה המאוחדת (2:58.71 דקות) ובמדליית ארד בריצת 400 מטר בשיא אישי חדש של 44.37 שניות, אחרי אנטוניו ווטסון מג'מייקה (44.22 שניות) ומת'יו הדסון-סמית' מהממלכה המאוחדת (44.31 שניות).
ביוגרפיה > 2024

במבחנים האמריקאים לאולימפיאדת פריז שנערכו ביוג'ין בסוף יוני 2024 זכה במדליית זהב בריצת 400 מטר בשיא איש חדש של 44.17 שניות, לפני מייקל נורמן (44.41 שניות) וכריסטופר ביילי (44.42 שניות).
במסגרת ליגת היהלום שנערכה במונקו ב-12 ביולי קבע בריצת 400 מטר שיא אישי חדש ואת תוצאת השנה בעולם באותה העת של 43.80 שניות.
באולימפיאדת פריז זכה במדליית זהב בריצת 400 מטר בתוצאה הרביעית בטיבה בכל הזמנים של 43.40 שניות, לפני הדסון-סמית' מהממלכה המאוחדת בתוצאה החמישית בטיבה בכל הזמנים ובשיא אירופה חדש של 43.44 שניות ומוזאלה סאמוקונגה מזמביה שקבע שיא לאומי חדש של 43.74 שניות.
שיאים אישיים > אצטדיון

ריצת 400 מטר: 43.40 שניות (2024)
ריצת 400 מטר משוכות: 48.10 שניות (2022)
שיאים אישיים > אולם

ריצת 400 מטר: 45.25 שניות (2019)
קולין בלייקלי

| --- | --- |
אין תמונה חופשית
 לידה:  23 בספטמבר 1930 בנגור, הממלכה המאוחדת 
 פטירה:  7 במאי 1987 (בגיל 56) לונדון, הממלכה המאוחדת 
 שם לידה:  Colin George Blakely 
 מדינה:  הממלכה המאוחדת 
 תקופת הפעילות:  1960–1987 (כ־27 שנים)
 מקום לימודים:  בית הספר סדברג 
 בן או בת זוג:  Margaret Whiting (1961–1987) 
 פרופיל ב-IMDb
 
קולין ג'ורג' בלייקלי (באנגלית: Colin George Blakely; ‏23 בספטמבר 1930 – 7 במאי 1987) היה שחקן אופי צפון אירי. הוא היה מועמד לפרס באפט"א לשחקן המשנה הטוב ביותר על תפקידו בסרט "אקווס".
ביוגרפיה

בלייקלי נולד בבנגור שבמחוז דאון בצפון אירלנד. הוא למד בבית הספר סדברג (אנ') ביורקשייר. בגיל 18 החל לעבוד בחנות למוצרי ספורט של משפחתו, ואחר כך עבד כמטעין עצים ברכבת. ב-1957 אחרי שהשתתף בתיאטרון חובבים בבנגור, פנה למקצוע המשחק והצטרף ללהקת תיאטרון בבלפסט.
בשנת 1957, כשהיה בן 27, הופיע בלייקלי בהופעת הבכורה שלו בתיאטרון בתפקיד דיק מק'קרדל במחזה "Master of the House". הוא גם שיחק במספר הפקות של "להקת תיאטרון אולסטר" בהן במחזה "Bonefire" מאת ג'ררד מק'לרנון (1958) ובמחזה "A Sparrow Falls" מאת פטרישה או'קונור (1959). בין השנים 1957 ו-1959 שיחק בתיאטרון רויאל קורט והופיע במחזה "Cock-A-Doodle Dandy", במחזה "Serjeant Musgrave's Dance" מאת ג'ון ארדן, ובמחזה "The Naming of Murderers Rock" שעליו קיבל ביקורות חיוביות. ב-1961 הצטרף ללהקה השייקספירית המלכותית בסטרטפורד-אפון-אייבון. מ-1963 ועד 1968 היה חבר התיאטרון המלכותי הלאומי והופיע איתם בתיאטרון האולד ויק.
ב-1969 זכה בלייקלי בהכרה רחבה כששיחק בתפקיד שנוי במחלוקת בדמותו של ישו במחזה "Son of Man" (אנ') מאת דניס פוטר. מאז הופיע בקביעות על מסכי הטלוויזיה הבריטית. באותה שנה שיחק בתפקיד ראשי בעיבוד לרומן "The Way We Live Now" מאת אנתוני טרולופ.
בין המחזות הרבים בהם הופיע בלייקלי היו "The Recruiting Officer", "ז'אן ד'ארק", "The Royal Hunt of the Sun", "פילומנה", "וולפונה" ו"אדיפוס". ב-1972 חזר להופיע עם הלהקה השייקספירית המלכותית ושיחק במחזה "Old Times" מאת הרולד פינטר, ובהמשך בהצגות רבות בווסט אנד.
בקולנוע שיחק בלייקלי בתפקיד מוריס בריית'ווייט בסרט "This Sporting Life" (מ-1963), והלין בסרט "The Long Ships", דוקטור ווטסון לצדו של רוברט סטיבנס בתפקיד הולמס בסרט "החיים הפרטיים של שרלוק הולמס" (1970), יוסיף סטלין בסרט "Red Monarch" בבימויו של ג'ק גולד (1983). ב-1975 שיחק בתפקיד זיגפריד פרנון התמהוני בסרט "It Shouldn't Happen to a Vet" המבוסס על ספריו של ג'יימס הריוט. עוד השתתף בסרטים "אדם לכל עת" (1966), "וינסטון הצעיר" (1972), "The National Health" (מ-1973), "רצח באוריינט אקספרס" (1974), "הפנתר הוורוד מכה שנית" (1976), "אקווס" (1977), "כלבי המלחמה" (1980), "ניז'ינסקי" (1980), ו"רצח לאור השמש" (1982).
כשחקן שייקספירי בולט הופיע בלייקלי במחזות שייקספיריים בטלוויזיה. ב-1981 שיחק בתפקיד אנטוניוס בעיבוד הטלוויזיוני של המחזה "אנטוניוס וקלאופטרה" בבימויו של ג'ונתן מילר, כחלק מסדרת המחזות השייקספיריים של ה-BBC. ב-1983 הופיע בתפקיד קנט בגרסה של "גרנדה טלוויז'ן" למחזה "המלך ליר" בכיכובו של לורנס אוליבייה בתפקיד ליר. עוד שיחק בתוכניות טלוויזיה שונות בהן "Loophole" (מ-1981), "Red Monarch" (מ-1983), "פרשת ביידרבק" (1985), הדרמה "Operation Julie" (מ-1985) וסדרת הטלוויזיה "Paradise Postponed" (מ-1986).
ביוגרפיה > חיים אישיים

בלייקלי היה נשוי לשחקנית הבריטית מרגרט ויטינג במשך 26 שנה. לבני הזוג היו שלושה בנים. הוא נפטר בגיל 56 ממחלת הלוקמיה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1960 | מוצאי שבת ובוקר יום א' | Saturday Night and Sunday Morning | לאודמאות' |  |
| 1961 |  | The Hellions | מתיו בילינגס |  |
| 1962 |  | The Password Is Courage |  |  |
| 1963 | מחירו של גבר | This Sporting Life | מוריס בריית'ווייט |  |
| 1963 | הספינות הארוכות | The Informers | צ'ארלי רסקין |  |
| 1964 |  | The Long Ships | רהיקה |  |
| 1964 |  | Never Put It in Writing | אוסקר |  |
| 1964 |  | The Counterfeit Constable | L'aveugle |  |
| 1966 | אדם לכל עת | A Man for All Seasons | מתיו |  |
| 1966 |  | The Spy with a Cold Nose |  |  |
| 1967 | צ'ארלי באבלס | Charlie Bubbles | סמוקי פיקלס |  |
| 1967 |  | The Day the Fish Came Out | הטייס |  |
| 1968 |  | The Vengeance of She | ג'ורג' |  |
| 1968 |  | Decline and Fall... of a Birdwatcher | סולומון פילבריק |  |
| 1969 | אלפרד הגדול | Alfred the Great | אשר |  |
| 1970 | חייו הפרטיים של שרלוק הולמס | The Private Life of Sherlock Holmes | ד"ר ווטסון |  |
| 1972 |  | Something to Hide | בלגדון |  |
| 1972 | וינסטון הצעיר | Young Winston | בוצ'ר |  |
| 1973 |  | The National Health | אדוארד לואץ' |  |
| 1974 | רצח באוריינט אקספרס | Murder on the Orient Express | הארדמן |  |
| 1975 | גלילאו | Galileo | פריולי |  |
| 1975 |  | It Shouldn't Happen to a Vet | זיגפריד פרנון |  |
| 1976 | הפנתר הוורוד מכה שנית | The Pink Panther Strikes Again | המפקח אלק דרומונד |  |
| 1977 | אקווס | Equus | פרנק סטרנג |  |
| 1978 | התרדמה הגדולה | The Big Sleep | הארי ג'ונס |  |
| 1979 | פגישות עם אנשים מיוחדים | Meetings with Remarkable Men | טאמיל |  |
| 1980 | ניז'ינסקי | Nijinsky | וסילי |  |
| 1980 | לורד פונטלרוי הקטן | Little Lord Fauntleroy | סילאס הובס |  |
| 1980 | כלבי המלחמה | The Dogs of War |  |  |
| 1981 |  | Loophole | גרדנר |  |
| 1981 |  | Nailed |  |  |
| 1982 | רצח לאור השמש | Evil Under the Sun | סר הוראס בלאט |  |
| 1982 | בעקבות הפנתר הורוד | Trail of the Pink Panther | אלק דראמונד | ללא קרדיט |
| 1984 | עולמו של דון קאמילו | The World of Don Camillo | פפונה |  |
הערות שוליים

↑  WILBORN HAMPTON, COLIN BLAKELY, ACTOR, IS DEAD; A FAVORITE FIGURE IN BRITAIN, May 9, 1987
| --- | --- |
בקרת זהויות :  NLI: 987007441230405171  PLWABN: 9810560613405606  BNE: XX1266345  BnF: cb13891563b (data)  GND: 173731414  ISNI: 0000 0001 2275 6608  LCCN: n81069605  NKC: xx0154931  NTA: 073122750  SUDOC: 122190394  VIAF: 1333673   WorldCat (עם VIAF): 1333673
קומיקאזה

| --- | --- |

 מידע כללי
 סוג:  קמעונאי קומיקס 
 כתובת:  דיזנגוף סנטר 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ? – 15 בספטמבר 2003
 תאריך פתיחה רשמי:  15 בספטמבר 2003 
 www.comikaza.co.il
 
קומיקאזה היא חנות הקומיקס הראשונה בישראל. בשנת 2016 הייתה מועמדת החנות לפרס אייזנר בקטגוריית חנות הקומיקס הקמעונאית הטובה ביותר.
היסטוריה

הסניף הראשון נפתח ב-15 בספטמבר 2003 ברמת אביב א׳ בידי הזוג יוסי ועופרה קוניין, אולם הייתה לה נוכחות כפורום וחנות אינטרנטית עוד קודם לכן בשם "comics-net.com". בשנת 2005 עברה החנות לדיזנגוף סנטר ובנובמבר של אותה שנה נפתחה חנות-בת (אף היא בדיזנגוף סנטר) בשם "אוטאקו" שהתמקדה בממכר מוצרים הקשורים במנגה ואנימה יפני.
בשנת 2013 החנות נסגרה זמנית ונרכשה בידי יעקב סראלי ואורי איילון, לקוחות החנות, שמפעילים אותה עד היום תחת המיתוג קומיקאזה 2.0.
בשנת 2016 הייתה מועמדת החנות לפרס אייזנר בקטגוריית חנות הקומיקס הקמעונאית הטובה ביותר.
בחנות מתקיימות לעיתים החתמות של קומיקסאים ואחת לשנה בשישי הראשון של חודש מאי מתרחש יום קומיקס חינם, שצוינה לראשונה בידי החנות בשנת 2004. בשנת 2014 ו-2019 הייתה החנות מועמדת לפרס בעבור יום קומיקס חינם מאת המפיץ דיימונד(אנ') שמארגן את האירוע כל שנה. החנות מקיימת מועדון קריאה לקומיקס בקרב לקוחותיה ומארגנת ומארחת אירועי טריוויה, מכירות פומביות, שוק קומיקס, וערבי סטנדאפ הקשורים לתרבות קומיקס.
ב-5 באוגוסט 2004 השיקה החנות חוברת קומיקס של ספיידרמן בעברית, תרגום רשמי לקשת הסיפור הראשונה של סדרת אולטימייט ספיידרמן של מארוול קומיקס מאת בריאן מייקל בנדיס ומארק בייגלי, בתרגום דידי חנוך. קומיקאזה הוציאה לאור סך הכל 7 חוברות ספיידרמן בהוצאתה.
ב-2018 נפתח סניף קומיקאזה בחיפה אותו ניהל ולדיק סנדלר. הסניף נסגר בסוף 2019.
החתמות ואירועים

קומיקאזה מארחת אירועי החתמות של יוצרי קומיקס מקומיים רבים כמו קורן שדמי, דורית מיה-גור, עופר זנזורי, אביב אור, ערן אביאני, יהודה ומאיה דביר, אסף חנוכה ואתגר קרת. כמו כן, קומיקאזה מארחת גם יוצרי קומיקס בינלאומיים רבים ומוכרים כמו ניל גיימן ב-2006, ג'ו רובינשטיין ב-2015, קלאוס ג'נסן ב-2016, צ'יפ זדארסקי ב-2016, ג'ון ליימן ב-2017, ודקלן שלווי ב-2019.
הערות שוליים

↑  Asi Gal, Truth, justice and the Israeli way, Jerusalem Post, ‏1.5.2008
1 2  עידו רייף, כמו תאנדר ביום בהיר, באתר הארץ, 5 באוקטובר 2004
↑  2016 Will Eisner Spirit of Comics Retailer Award Nominees!, Comic-Con International: San Diego, ‏15.6.2016
↑  קומיקאזה גאה להציג: Otaku, באתר קומיקאזה, ‏29.10.2005
↑  אמיתי סנדי, שתי חנויות מנגה חדשות: בדיזנגוף סנטר וברחובות!, באתר ישראבלוג, ‏13.11.2005
↑  נירית אנדרמן, יום קומיקס חינם, באתר הארץ, 4 במאי 2006
↑  Rich Johnston, Diamond Retailer Best Practices Awards: Summer 2019 – Best Free Comic Book Day Event, Bleeding Cool, ‏14.7.2020
↑  Summer Best Practices Award Winners Announced at SDCC Retailer Lunch!, www.diamondcomics.com
↑  חיליק חימוביץ', 'ספיידרמן' בעברית - סקופ בלעדי, באתר ISF, ‏6.8.2004
↑  קומיקאזה -> קומיקאזה משיקה את ספיידרמן - בעברית, באתר web.archive.org, ‏2004-08-26
↑  אלי אשד, איש העכביש- ספיידרמן בשפה העברית, באתר המולטי יקום של אלי אשד, ‏12.7.2017
↑  חדש! ספיידרמן 7 יצא!, באתר spider-man.co.il
↑   נעמה סובול, תל אביב, מאחוריך: מבול של בתי אוכל חדשים נפתחו בחיפה הקיץ, באתר הארץ, 26 באוגוסט 2018
↑  "אירוע חתימות -Mikes Place True Story Love Blues Terror". www.facebook.com. נבדק ב-2020-10-27.
↑  "קורן שדמי- אירוע חתימות(15.8.17)". www.facebook.com. נבדק ב-2020-10-27.
↑  "פיצריה קמיקזה- אירוע חתימות עם אסף חנוכה ואתגר קרת". www.facebook.com. נבדק ב-2020-10-27.
↑  דפנה ארד‏, ניל גיימן יחלק חתימות, באתר וואלה, 14 בספטמבר 2006
↑  "מפגש החתמות עם ג'ו רובנשטיין". www.facebook.com. נבדק ב-2020-10-27.
↑  "קלאוס ג'נסן בקומיקאזה". www.facebook.com. נבדק ב-2020-10-27.
↑  "מפגש וחתימות עם צ'יפ זדארסקי- Chip Zdarsky". www.facebook.com. נבדק ב-2020-10-27.
↑  "ג'ון ליימן בקומיקאזה(10.8.17)". www.facebook.com. נבדק ב-2020-10-27.
↑  "דקלן שלבי מגיע לקומיקאזה". www.facebook.com. נבדק ב-2020-10-27.
קוקי אוגאווה

קוקי אוגאווה (ביפנית: 航基; נולד ב-8 באוגוסט 1997 ב יוקוהמה שביפן) הוא כדורגלן יפני המשחק בעמדת החלוץ בקבוצת אן.אה.סיי. ניימכן מליגת העל ההולנדית ובנבחרת יפן.
קריירת מועדונים

אוגאווה שיחק ביפן במועדונים ג'ובילו איוואטה, מיטו הוליהוק ויוקוהמה במסגרת ליגת העל היפנית וליגת המשנה היפנית.
ב-4 ביולי 2023 הושאל אוגאווה מיוקוהמה לאן.אה.סיי. ניימכן מליגת העל ההולנדית. ב-21 במרץ 2024 חתם על חוזה קבוע לשלוש שנים במועדון.
קריירה בינלאומית

ב-14 בדצמבר 2019 ערך אוגאווה את הופעת הבכורה שלו בנבחרת יפן, בניצחון 5-0 על נבחרת הונג קונג במסגרת אליפות מזרח אסיה 2019. הוא הבקיע שלושער במשחק זה.